**BASES DEL I CONCURS DE BALCONS I FINESTRES DE LA FESTA MAJOR DE PIRATES I PREMIANENCS DE PREMIÀ DE MAR 2020**

L’Ajuntament de Premià de Mar amb col·laboració de l’entitat Comissió de Pirates i Premianencs, en el procés de preparació de la Festa Major 2020, convoca un concurs de balcons i finestres relacionats amb la Festa Major, d’acord amb les següents bases:

**OBJECTE**

1.- L’objecte d’aquestes bases és establir les condicions de participació i concessió de premis del 2on *Concurs de balcons i finestres* de Premià de Mar.

**DESTINATARIS**

3.- Poden participar-hi totes aquelles persones, associacions i entitats de Premià de Mar que decorin els seus balcons, finestres, entrades de cases, ambientats amb la Festa Major de Pirates i Premianencs.

**OBJECTIU I FUNCIONAMENT**

4.- L’objectiu del concurs és promoure que els premianencs i premianenques decorin el poble i incentivar la seva participació en la festa major de la ciutat.

5.- Els guarniments concursants s’han de fer durant la setmana de la Festa Major ( del 7 al 12 de Juliol, ambdós inclosos) i s’han de mantenir fins l'últim dia de festa major , el 12 de Juliol.

6.- Els participants hauran de fer una fotografía del balcó / finestra i penjar-la a l'Instagram amb el #balconsdeFM o enviar-la per mail a piratesipremianencs@gmail.com amb l’assumpte “concurs de balcons 2020” i amb les dades del participant.

7.- No s’acceptarà cap fotografía que no tingui el hastag o l’assumpte corresponent per identificar-la.

**CRITERIS DE VALORACIÓ**

8.- Per a la concessió dels premis el jurat valorarà els següents aspectes:

1. Ha de ser premianenc i/o de pirates barbarescos. No s’admetran decoracions amb calaveres ni pirates del carib. Recordeu que a la Festa Major, els pirates de Premià són moriscos.

2. Originalitat i impacte visual.

3. Composició.

4. La qualitat artística i el disseny.

5. Harmonia de colors.

6. Proporció.

7.L’adequació de les decoracions a les característiques arquitectòniques dels balcons/ finestres.

**PREMIS I VEREDICTE**

9.- S’estableixen dos premis:

1r Premi: un val per compres als comerços de Premià de Mar per valor de 100 euros

2on Premi: un val per a compres al comerços de Premià de Mar per valor de 50 euros.

10.- El jurat encarregat de seleccionar els guanyadors estarà format per tres membres, la Regidora o una técnica de Festes l'Ajuntament de Premià de Mar i dues membres de la Comissió de Pirates i Premianencs.

11.- El veredicte del jurat serà inapel·lable i es farà públic el día 17 de Juliol de 2020 a la pàgina web de l’Ajuntament de Premià de Mar i a les xarxes socials de la Comissió de Pirates i Premianencs .

12.- La Comissió de Pirates i Premianencs es posará en contacte amb el/la guanyador/a per fer-li entrega del val corresponent.

**INFORMACIÓ GENERAL**

13.- El fet de prendre part en aquest concurs implica la total acceptació d’aquestes bases. Qualsevol dubte referent a això serà resolt per l’organització.

14.- En el cas que algun participant incompleixi alguna d’aquestes bases, quedarà automàticament exclòs del concurs.

15.- L’organització es reserva el dret de modificar aquestes bases si ho exigís una causa justificada.

**PROTECCIÓ DE DADES PERSONALS**

Les dades seran incloses en un fitxer de l’Associació Comissió de Pirates i Premianencs per a la finalitat indicada, adoptant les mesures de seguretat, d’acord amb la Llei Orgànica 15/1999, de Protecció de Dades de Caràcter Personal. Acceptant expressament, via SMS, correu postal o electrònic, xarxa social rebre informació. Podrà exercir el seus drets ARCO, dirigint-se a piratesipremianencs@gmail.com